Προϊόν photoshop χαρακτήρισε την πασίγνωστη πλέον φωτογραφία της γυναίκας που βγαίνει από τη θάλασσα καλυμμένη με πίσσα η βουλευτής του ΣΥΡΙΖΑ, Ελένη Αυλωνίτου.

Παρά το γεγονός πως τόσο η 38χρονη γυναίκα όσο και ο Βέλγος φωτογράφος Max Gyselinck που τράβηξε την επίμαχη φωτογραφία επιβεβαίωσαν την αυθεντικότητά της, η βουλευτής εξέφρασε για μία ακόμη φορά τις αμφιβολίες της.

Μιλώντας στην τηλεόραση του ΣΚΑΪ και απαντώντας στην παρατήρηση πως η επίμαχη φωτογραφία έχει τραβηχτεί από Βέλγο, η κ. Αυλωνίτου έσπευσε να αναρωτηθεί: «Γιατί οι Βέλγοι δεν ξέρουν από photoshop;».

Ενώ, συνεχίζοντας τον συλλογισμό της, πρόσθεσε: «Υπάρχει άνθρωπος που θα βλέπει την πίσσα και θα λέει "α, τι ωραία, ο δήμαρχος μας έφερε λασπόλουτρα"».

To επίμαχο απόσπασμα: